
ROMANIA

JUDETUL VRANCEA

CONSILIUL LOCAL

AL MUNICIPIULUI FOCSANI
HOTARARE

privind aprobarea invitării, în perioada 6 – 8 august 2013, a unei delegaţii oficiale din partea Municipalităţii Messolonghi, Republica Elenă, pentru extinderea relaţiilor în domeniul administraţiei locale şi realizarea unor prime contacte în domeniul cultural şi cel socio-economic

           Consiliul Local al Municipiului Focşani, judeţul Vrancea, întrunit în şedinţă ordinară;

         - analizând proiectul de hotărâre iniţiat de Primarul Municipiului Focşani,  raportul comun al Direcţiei economice şi Serviciului Comunicare înregistrat la nr. 37174/19.07.2013, prin care se propune aprobarea invitării, în perioada 6 – 8 august 2013, a unei delegaţii oficiale din partea Municipalităţii Messolonghi, Republica Elenă, pentru extinderea relaţiilor în domeniul administraţiei locale şi realizarea unor prime contacte în domeniul cultural şi cel socio-economic;

         - în conformitate cu prevederile Ordonanţei Nr. 80 din 30 august 2001, privind stabilirea unor normative de cheltuieli pentru autorităţile administraţiei publice şi instituţiile publice, cu modificările şi completările ulterioare;
          - în baza art. 36, alin. (1) şi (9) şi in temeiul art. 45, alin.(1) şi (5) din Legea nr. 215/2001  privind administraţia publică locală, republicată în 2007, cu modificările şi completările ulterioare;  

HOTARASTE:

           Art. 1. – Se aprobă invitarea, în perioada 6 – 8 august 2013, a unei delegaţii oficiale din partea Municipalităţii Messolonghi, Republica Elenă, pentru extinderea relaţiilor în domeniul administraţiei locale şi realizarea unor prime contacte în domeniul cultural şi cel socio-economic, delegaţie compusă din primarul Municipalităţii Messolonghi, Republica Elenă şi reprezentanţii oficiali ai administraţiei locale, oameni de afaceri, ziarişti, membri ai unui ansamblu folcloric – aproximativ 30 persoane.

            Art. 2. – Cheltuielile aferente cazării şi meselor pentru delegaţia străină, în sumă totală de 22.875,00 lei, vor fi suportate din bugetul propriu al Primăriei Municipiului Focşani,  în condiţiile legii, după cum urmează:
· costuri cazare: 
30 pers x 3 zile x 85 Lei
=   7.650 lei

· costuri masă:  30 pers x 4 zile x 75 Lei
=   9.000 lei

· costuri masă oficială:
100 pers x 60 Lei
=   6.000 lei

· costuri reprezentare:        


=      225 lei


Art. 3. – Prezenta hotarare va fi comunicată de către Direcţia administraţie publică locală, compartimentelor, birourilor, serviciilor şi Primarului Municipiului Focsani, conform legii, care va asigura executarea acesteia prin Direcţia administraţie publică locală, Serviciul Buget Contabilitate şi Serviciul Comunicare.
   PRESEDINTE DE SEDINTA,                             
             Mersoiu Ionuţ
  







      Contrasemneaza,

                                             


 SECRETARUL MUNICIPIULUI
                                                                                            FOCSANI

                                                                                 Eduard Marian Corhana 

